b'\n_START_ARTICLE_\nBergb\xc3\xbaa \xc3\xbe\xc3\xa1ttr\n_START_PARAGRAPH_\nBergb\xc3\xbaa \xc3\xbe\xc3\xa1ttr ("fort\xc3\xa6llingen om bjergboeren") er en kort norr\xc3\xb8n \xc3\xbe\xc3\xa1ttr fra Island. Den handler om \xc3\x9e\xc3\xb3r\xc3\xb0r og hans kammerat, der en vinter farer vild p\xc3\xa5 vej til kirke og s\xc3\xb8ger ly i en groote. Da de er kommet ind i grotten og har fundet sig til rette for natten, h\xc3\xb8rer de lyde bagerst i grotten. Senere ser de to store \xc3\xb8jne og h\xc3\xb8rer en stemme, der reciterer et digt best\xc3\xa5ende af tolv stanza, nu kendt som Hallmundarkvi\xc3\xb0a. Personen der taler refererer sig selv som en k\xc3\xa6mpe og gentager digtet tre gange henover natten. K\xc3\xa6mpen instruerer menneskene i at huske digtigt, eller vil de lide en krank sk\xc3\xa6bne. \xc3\x9e\xc3\xb3r\xc3\xb0r husker digtet, men han kammerat g\xc3\xb8r det ikke, og d\xc3\xb8r det f\xc3\xb8lgende \xc3\xa5r._NEWLINE_Hallmundarkvi\xc3\xb0a har mange referencer til vulkansk aktivitet, og det er blevet foresl\xc3\xa5et, at den muligvis referer til et vulkanudbrud p\xc3\xa5 Island, hvilket kan have betydning for dateringen af digtet. Bergb\xc3\xbaa \xc3\xbe\xc3\xa1ttr blev sandsynligvis nedskrevet p\xc3\xa5 et tidspunkt i l\xc3\xb8bet af 1200-tallet, men Hallmundarkvi\xc3\xb0a er muligvis v\xc3\xa6sentligt \xc3\xa6ldre. Gu\xc3\xb0mundur Finnbogason har foresl\xc3\xa5et at det kan referer til S\xc3\xb3lheimaj\xc3\xb6kulls udbrud i 1262. Navnet Hallmundarkvi\xc3\xb0a stammer fra 1844 men der er teorier om at digtet referer til et udbrud i 900-tallet p\xc3\xa5 Hallmundarhraun._NEWLINE_Teksten er bevaret i fragmenter i AM 564a 4to (Pseudo-Vatnshyrna) og i papirkopier lavet af \xc3\x81rni Magn\xc3\xbasson p\xc3\xa5 baggrund af Vatnshyrna-manuskriptet, som gik til grunde under K\xc3\xb8benhavns brand i 1728. Det er en uds\xc3\xa6dvanlig \xc3\xbe\xc3\xa1ttr da den ikke er bevaret blandt kongesagaernes manuskripter i Flat\xc3\xb8bogen og Morkinskinna. Kumlb\xc3\xbaa \xc3\xbe\xc3\xa1ttr, som er tematisk lig Bergb\xc3\xbaa \xc3\xbe\xc3\xa1ttr, blev ligeledes nedskrevet uden for kongesaga-manuskripterne i Vatnshyrna og i Pseudo-Vatnshyrna.'